Subject: Projektplan Aktiv strandpromenade i Sandvig
From: "Gemt af Windows Internet Explorer 8"
Date: Thu, 19 Apr 2012 16:00:51 +0200

Projektplan for demonstrationsprojekt

Kommune

Initialer (projektleder)

Dato (sidst rev.)

Godkendt (dato)

Bornholms Regionskommune

GZ

22.03.10

Realdania:

Kommune:

Mulighedernes Land

Aktiv Strandpromenade ved Osanbugten i Sandvig

Projektet indgår i det samlede projekt ”Det bornholmske graniteventyr” med Sandvig by som en af de udvalgte lokaliteter som genstand for fortællinger og oplevelser. Sandvig by har haft stor betydning for stenindustrien i området – her boede mange stenhuggere og stenarbejd-ernes færdigheder kan aflæses på mange af byens bygninger.

Formål

Projektets overordnede mål er at understøtte udviklingen i omkring Sandvig by, således at byens attraktion som bosted og som destination styrkes.

Delmål:

At opgradere Standpromenaden til et byrum, der kan fastholde de besøgende samt forstærke oplevelsen af områdets natur, hvor der skabes sammenhæng mellem byen og kysten og sammenhængende forløb fra Hammerknudeområdet, stranden via Strandpromenaden til Sandvig Havn.
At skabe rammer for aktivt friluftsliv og forbedre opholds- og mødesteder til gavn for både lokalbefolkningen og besøgende.
At synliggøre byens historie og betydning for stenindustrien i området.

Målgrupper

Den primære målgruppe er byens borgere og erhvervsdrivende.

Den sekundære målgruppe er foreninger og interessegrupper, hvis hovedaktivitet er sport og friluftsliv, turistaktører, beboere i nærområdet samt andre besøgende.

Aktørinddragelsen skal sikre projekternes forankring i lokalområdet og deres levedygtighed ud over projektperioden. Foruden at være til glæde for borgere og erhvervsliv i Sandvig skal projektet have en demonstrationsværdi for andre udkantsområder.

Resultater og succeskriterier

Projektets forventede resultat er:

De eksisterende kvaliteter i og omkring Sandvig forstærkes og udbygges til gavn for besøgende og byens borgere.
Der skabes sammenhæng i området langs Osanbugten og der foretages reetablering af klitter og sandstrand.
Der skabes sammenhæng mellem byen og kyststrækningen ved at fjerne hække, græsplæne og roser langs Strandpromenaden.
Der etableres visuel og fysisk forbindelse fra byen til stranden med trapper og ramper.
Der etableres grundlag for aktivt friluftsliv ved kysten, som f.eks. bade-/bådebro med ramper tilgængelig for bevægelseshæmmede.
Promenaden forskønnes og fornyes til et multifunktionsområde med opholdspladser, legeområder, markedsområde, plads til kulturelle arrangementer mm.

Succeskriterier:

At der foregår flere aktiviteter på området, også uden for sæsonen.

At flere opholder sig og bruger området i længere tid.
At det fysiske miljø forbedres, så det opleves som et attraktivt besøgsmål.
At friluftsliv og socialt samvær styrkes.
At tilgængeligheden ved vandet og på stranden forøges.
At Sandvig er synliggjort som en del af det bornholmske industrieventyr.
At projektet gennemføres i tæt samarbejde med og med opbakning fra de lokale borgere og erhvervsdrivende, og at forankring af projektet tænkes ind fra starten,

At området markedsføres som en attraktion i Sandvig og som besøgsmål på ruten ”Nordbornholm på kryds og tværs”.

Baggrund og forudsætninger

Sandvig er en lille by med en unik placering ved Osanbugten. Byen tilgrænses af et særligt naturskønt område, Hammerknuden, som hvert år besøges af tusindvis af mennesker. Byen har mange bevaringsværdige bygninger og et bevaringsværdigt kulturmiljø. Tidligere var stenindustrien og fiskeriet områdets hovederhverv, men turismen er i dag Sandvigs økonomiske grundlag. Sandvig har udviklet sig til at være gennemfartsby for turister om sommeren og mørkelagt boligby om vinteren. Nogle turister overnatter i Sandvig, men bruger ikke byen i dagtimerne. De tager blandt andet til Allinge, hvor udbud af oplevelser, forretninger og restauranter er større. Turistbusserne kører gennem byens smalle gader og betragter byen gennem de tonede ruder på vej til Hammershus.

I dag bor der ca. 500 personer i Sandvig. Befolkningssammensætningen er ikke i balance, som følge af at de unge flytter fra byen for at søge arbejde, uddannelse eller byer med et højere aktivitetsniveau. Om vinteren lukker byen ned, så den ligner en spøgelsesby med øde gader og stræder, tomme huse, lukkede forretninger og restauranter. Til sidst lukkede byens købmand og forretningen er nu omdannet til turistsupermarked – kun åben et par måneder i sommerperioden.

Områdefornyelse.  Med udgangspunkt i fremtidsværksted under temaet ”Et godt liv for alle i Sandvig” og med det formål at tage hånd om udviklingen, og forsøge på forskellig vis at skabe liv i byen igen, søgte Sandvig Borgerforening kommunen om igangsættelse af et område-fornyelsesprojekt. En dialog med borgere og erhvervsliv blev iværksat og borgerforening og kommunen arrangerede en workshop, hvor områdets problemer blev defineret og løsningsforslag diskuteret. Resultatet fra workshoppen dannede baggrundsmateriale for ansøgning om ramme til områdefornyelse i Sandvig. I 2005 blev der dannet en koordi-neringsgruppe og senere flere projektgrupper bestående af repræsentanter fra borger-foreningen, erhvervsforeningen og kommunen.

Strandpromenaden - Et af områdefornyelsens delprojekter omhandler omdannelse af Strandpromenaden. Promenaden, der er en vigtig del af forløbet langs vigen, fremstår i dag som trist og nedslidt byrum. Strandpromenaden anvendes i sommerhalvåret til udendørs markedsplads. I begyndelsen af 1950 blev Strandpromenaden anlagt med asfalteret sti, rosenbede, græsplæne og hække, der afskærer forbindelsen mellem byen og kysten - et meget kunstigt og fremmedartet anlæg ved den sandede vig og klippekysten.

Ønsket er:

at skabe sammenhæng i området langs Osanbugten og genetablere sammenhæng mellem byen og kyststrækningen,
at etablere et attraktivt byrum med varierede rum og gode opholdsmuligheder, samt plads til markeder, kulturarrangementer, udeservering, leg og andre aktiviteter,
at etablere faciliteter der kan danne rammen for aktiviteter, der knytter sig direkte til vandet og stranden, f.eks. bade-/bådebro, shelter til vinterbadere, kajak- og kanosejlere mm ,
at skabe bedre tilgængelighed i området.

Kysten langs Bornholm er en ressource, som noget af det første tilflyttere og besøgende efterspørger. Friluftsrådets lokalafdeling på Bornholm peger i deres oplæg ”Friluftsliv i Bornholms Regionskommune” på potentialet i de stedbundne ressourcer, som indbyder til stort set alle slags friluftsaktiviteter (se også projektet ”Nordbornholm på kryds og tværs”).

Der blev afholdt en workshop, hvor borgerne i samarbejde med arkitekttegnestuen Kragh & Berglund udarbejdede idéskitse til udformning af Strandpromenaden.

Ved afslutning af Strandpromenaden mod nord ligger Bølgebadet, som blev opført i 1975. Bygningen, som er nedslidt og i forfald, dominerer udsigten fra byen til Hammerknuden og miljøet omkring Sandvig strand. Driften af bølgebadet er ophørt og badet har nu været lukket i længere tid. Kommunen har fået bevilget midler fra Indsatspuljen til medfinansiering af eventuel nedrivning af Bølgebadet. Der forgår pt. forhandlinger mellem ejer og kommunen. En fjernelse af Bølgebadet vil bibringe ændringer i nærværende projektplan og foreløbig skitse til udformning af Strandpromenaden.

Ved Strandpromenadens afslutning mod syd ligger Rådstuen – en fredet bygning, som ejes af kommunen, men drives af Sandvig Borgerforening som Kultur- og medborgerhus. Borger-foreningen arbejder med planer om etablering af et lokalhistorisk arkiv i bygningen, som bl.a. fortæller og illustrerer historien om byens betydning for stenindustrien området.

Andre projekter - I forbindelse med områdefornyelsesprojektet er der etableret en naturlegeplads på stranden ved Hammerknuden og for enden af Strandpromenaden er den fredede bygning Rådstuen restaureret og indrettet som kultur- og medborgerhus. Fra Rådstuen går der en natursti til Sandvig havn. Under områdefornyelsesprojektet blev havnen udvidet og etableret faciliteter til gæstesejlere.

Interessenter

Interessenter

Betydning for projektet

Placering og håndtering i forhold til projektet

Sandvig Borgerforening

interesserede borgere ind-drages ved offentlige møder

Afgørende samarbejdspartner

Repræsentanter deltager i projekt-gruppen – lokal viden om behov og ønsker.

Sandvig Arbejdsgruppe (Erhvervsdrivende)

Afgørende samarbejdspartner

Repræsentanter deltager i projektgruppen – lokal viden om behov og ønsker

Idrætsforeningen

Samarbejdspartner

Repræsentanter deltager i projektgr.– faglig viden

Kajak- og dykkerklubber

Samarbejdspartner

Repræsentanter deltager i projektgr.– faglig viden

Friluftsrådet

Dialogpartner

Faglig viden

Handicaporganisationen

Dialogpartner

Inddrages i forb. med tilgængelighedsløsninger

ASTE Nordbornholm

Dialogpartner

Sparring vedr turistinteresser

Destination Bornholm

Dialogpartner

Sparring vedr turistinteresser

Organisation og proces

Overordnet styregruppe for Sandvig og de andre projekter:

Organisationen for ”Aktiv Strandpromenade ved Osanbugten i Sandvig” indgår i en overordnet projektstruktur som beskrevet i partnerskabsaftalen. Anna Sofie Poulsen og Niels Chresten Andersen deltager i styregruppen for Bornholms Regionskommune sammen med Karen Skou fra Realdania. Anna Sofie Poulsen har rollen som overordnet projektleder og kontaktperson mellem Realdania og regionskommunen.

Politisk projektansvar for demonstrationsprojektet

”Aktiv Strandpromenade ved Osanbugten i Sandvig”

Påhviler:                       hhv. Teknik- & Miljøudvalget og kommunalbestyrelsen

Møder:                          Projektets tovholdere forelægger status og beslutnings-grundlag for Teknik- & Miljøudvalget mindst en gang om året.

Kommissorium:                Godkender overordnet projektbeskrivelser/projektplaner, anlægsprojekter, tidsplaner og økonomi (overordnet)

Godkender forslag til væsentlige ændringer i projektplanerne, anlægsprojekterne, tidsplanerne og økonomien.

Træffer beslutninger i forhold til eventuelle uafgjorte konflikter.

Lokal Styregruppe for ”Aktiv Strandpromenade ved Osanbugten i Sandvig”

Består af:                       Regional Udvikling  Niels Chresten Andersen,

LAG Bornholm Hans Jørgen Jensen,

Landdistriktscoach Rikke Brandt Broegaard,

Teknik & Miljø Vivi Granby,

Teknik & Miljø Morten Bach Jørgensen,

Teknik & Miljø Gugga Zakariasdottir.

Møder                            Afholdes i forbindelse med milepæle samt efter behov.

Kommissorium                Koordinerer og sikrer fremdrift i demonstrationsprojekterne. Medvirker til en løbende dialog med Realdania vedr. projektplaner, evt. ændringer i forhold til projektplaner, god-kendelse af milepæle, anlægsprojekter, økonomi, ekst. kom-munikation mm inden der foretages en politisk behandling.

Koordinerer dagsordenspunkter til politisk behandling.

Projektgruppe for ”Aktiv Strandpromenade ved Osanbugten i Sandvig”

Projektgruppen sammensættes af repræsentanter fra borger- og erhvervsforeningen, interesseorganisationer i området samt fra regionskommunen. Landdistriktscoachen og relevante fagpersoner deltager efter behov.

Tovholder                       Plangruppen/GuggaZakariasdottir

Tovholderens opgave er at udarbejde projektplaner, tids-

planer, statusredegørelser, erfaringsopsamling mm til

drøftelse i styregruppen og til politisk behandling, samt lede

arbejdet i projektgruppen.

Møder:                          Afholdes løbende

Kommissorium:              Koordinerer arbejdet

Forbereder offentlige møder

Træffer beslutninger indenfor rammerne af projektplanen

Udarbejder oplæg til styregruppen

Udarbejder tids-+arb.planer, pressemeddelelser, rapporter mm.

Aktivitetsplan

Projektets hovedaktiviteter:

Fase 1:forberedelsesfasen

Udarbejdelse af nærværende projektbeskrivelse (BRK)
Principiel godkendelse af projektidé (Realdania)

Idéskitse bearbejdes med overslag (BRK + ekstern bistand)
Milepæl/godkendelse af projektplan (Realdania)
Interessentinddragelse (BRK + projektgruppen+ landdistriktscoach)

Fase 2:projekteringsfasen

Idéskitse bearbejdes til projektforslag (BRK + ekstern bistand)
Fundraising (BRK + projektgruppen+ landdistriktscoach)
Projektering (BRK + ekstern bistand)
Udarbejdelse af udbudsmateriale og licitation (BRK + ekstern bistand)
Milepæl/godkendelse af anlægsprojekt (Realdania)
Interessentinddragelse (BRK + projektgruppen+ landdistriktscoach

Fase 3:anlægsfasen

Anlægsarbejde – (BRK + ekstern bistand)
Milepæl/godkendelse
Interessentinddragelse (BRK + projektgruppen+ landdistriktscoach

Fase 4: afslutningsfasen

Evaluering (BRK + ekstern bistand)
Formidling af projektresultater - demonstrationsværdien (BRK + ekstern bistand)
Exitstrategi fremtidig udvikling og vedligeholdelse (BRK)
Milepæl/godkendelse

Løbende aktiviteter på tværs af faser:

Løbende formidling og evaluering
Samarbejde med landdistriktscoach,
Dataindsamling,
Interessentinddragelse og borgermøder,
Kommunikation, milepæl og godkendelser,

Formidling og kommunikation

Ansvar for løbende projektformidling påhviler tovholder.

Fase 1 Projektet formidles i forbindelse med politisk behandling og projektgr. arb..

Fase 2 Projektet formidles i forbindelse med afholdelse af borgermøder mm.  Det bearbejdede skitseprojekt offentliggøres (udstilling eller en folder),

Fase 3 Resultat fra licitationen og plan for anlægsarbejder offentliggøres.

Fase 4 Resultater og evaluering formidles.

Der formidles til målgruppen (borgere og erhvervsdrivende i Sandvig) og til hele Bornholm via lokale medier. Projektet formidles gennem kommunens hjemmeside, nyhedsbreve/foldere og rapporter, pressemeddelelser og avisartikler, udstillinger og mødeaktiviteter, samt Sandvigs lokalblad – ”Sandvig på kryds og tværs”. I forhold til projektsamarbejdspartnere kommunikeres via projektgruppen, e-mails og breve, formelle og uformelle møder, samt lokalavisen og lokale opslag. Ansvar tovholder.

Tidsplan

ÅR

MÅNED

AKTIVITET

BEMÆRKNINGER

Fase 1

2009

Sept.-dec.

Udarb. af nærværende projektplan

principiel godkendelse

Sept.-dec.

Interessentinddragelse

December

Idéskitse bearbejdes til brug for projektplan incl budget

Hovedidé foreligger – skal bearbejdes efter afholdte møder og i forhold til mulig finansiering.

2010

Januar

Projektplan bearbejdes

Feb.-april

Godkendelse af projektplan

Realdania + Politisk behandling

Fase 2

2010

April - maj

Fundraising

Maj

Idéskitse bearbejdes til projektforslag

Juni

Projektforslag godkendes

Realdania

Juli - Aug.

Projektering + udarbejdelse af udbudsmateriale

Herunder evt. tilladelser (del af området ligger indenfor beskyttelseszone for fortidsminde – skanse)

August

Godkendelse af anlægsprojekt

Realdania

Sept.

Licitation afholdes

Jan. – sept.

Interessentinddragelse

Løbende

Fase 3

2010

Sept.-

Anlægsarbejde igangsættes

Interessentinddragelse

Løbende

2011

maj

Anlægsarbejde afsluttes

Fase 4

2011

Juni –nov.

Evaluering, formidling og regnskabsaflæggelse

Budget

Udgifter ekskl. moms

anlægsarb. rådgivere mm.

Projektledelse

arb.timer

ekskl. moms

Brk’s og landdistr.coach

medfinansiering

Udgifter

i alt

ekskl.moms

Fase 1

Møder i projekt-og koordineringsgruppe, interessentinddragelse mm

5.000

25.000

30.000

Idéskitse bearbejdes

30.000

10.000

40.000

Kommunikation og formidling mm

10.000

10.000

I alt fase 1

35.000

45.000

80.000

Fase 2

Fundraising

20.000

20.000

Projektering + Udbudsmateriale

100.000

30.000

130.000

Interessentinddragelse, kommunikation og formidling (lok.historisk arkiv)

10.000

30.000

40.000

I alt fase 2

110.000

80.000

190.000

Fase 3

Anlægsarbejde *

3.200.000

3.200.000

Tilsyn og byggemøder

20.000

50.000

70.000

Borger- og interessentinddragelse, kommunikation og formidling

30.000

35.000

I alt fase 3

3.220.000

80.000

3.300.000

Fase 4

Evaluering

10.000

30.000

40.000

Borger- og interessentinddragelse, kommunikation og formidling

5.000

25.000

30.000

Kommunernes revision

10.000

10.000

I alt fase 4

25.000

55.000

80.000

I ALT udgifter ekskl. moms

3.390.000

260.000

3.650.000

I alt ekskl. moms

3.650.000

17,5% fondsskat af Realdania tilskud

350.000

Samlede udgifter i alt

4.000.000

Finansiering

Realdania                                                                                                  2.000.000 kr.

BRK + LAG-Bornholm/landdistriktscoach (arbejdstimer og kørsel)                    260.000 kr.

Områdefornyelsesmidler (Statsmidler + BRK midler)                                       940.000 kr.

Andre (Friluftsråd, Lokal & anlægsfonden, Bevica mfl ansøges)                         800.000 kr *

I alt                                                                                                             4.000.000 kr

* Der hentes evt. overløbsmidler fra andre Realdania medfinansierede delprojekter (delprojekter der ikke udnytter 50% Realdania medfinansiering fuldt ud), hvilket kan betyde, at det manglende beløb på 800.000 kr. reduceres.

Betalingsplan Realdania

Fase 1 og fase 2

September 2010

100.000

Fase 3

December 2010

1.000.000

Fase 3

Juni 2011

700.000

Fase 4

December 2011

200.000

I alt

2.000.000

Økonomiske driftsfølgevirkninger

Kommunen har i forvejen ansvar for renholdelse og vedligeholdelse på Strandpromenaden (klipning af hække og roser, græsslåning mm). Vedligeholdelsesudgifter forventes mindre.

Moms og skattemæssige forhold

Projektregnskabet vil blive underlagt Kommunernes Revisionsfirma. Der tages hensyn til fondsskat på 17,5% af støttebeløb fra Realdania og evt andre fonde.

Juridiske forhold

Teknik & Miljø har jurister ansat til at vejlede i evt. tvivlsspørgsmål. Der er umiddelbart ikke relevant at inddrage advokatfirma.

Risikovurdering

Manglende medfinansiering kan blive en risikofaktor. Det er svært at skaffe midler fra fonde til finansiering af projekter, hvor en stor del af udgifterne omhandler anlægsarbejder. Der prøves på kreativ måde at skaffe finansiering til projektet, ellers må manglende medfinansiering håndteres til en vis grad ved nedskalering af projektet, i omfang eller valg af materialer.

Kvalitetssikring

Kvalitetssikring af projektet sker ved inddragelse af eksterne rådgivere og ekspertise i regionskommunen

Evaluering

Evaluering vil ske i forbindelse med den halvårlige statusrapportering i projektet, i den skabelon for afrapportering, der både indeholder en statusredegørelse til projektsekretariatet og Realdania og den løbende selvevaluering til Oxford

BILAG

Forslag til omdannelse af Strandpromenaden

Forslag til omdannelse af Strandpromenaden

Eksisterende forhold